Diari Oficial de la Generalitat Valenciana


Sumari del DOGV 7345, del 25-08-2014 (2014/7552)

Informació pública de la modificació puntual número 28 del pla general.
-----------------------------------------------------------------------

### Dades del document

Número de DOGV
:   7345

Data del DOGV
:   25-08-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/7552


Data del document
:   04-08-2014

Organisme emissor
:   Ajuntament de Petrer

Tipus de document
:   Anunci

Descriptors 

:   * Petrer
    * administració local
    * pla d'urbanisme

Informació pública de la modificació puntual número 28 del pla general. [2014/7552]  
Per a complir els articles 90.2 i 83.2.a de la Llei 16/2005, de 30 de desembre, Urbanística Valenciana, es publica l'acord adoptat pel ple de l'Ajuntament, en sessió de 31 de juliol de 2014, en relació amb la modificació puntual número 28 del Pla General de Petrer, amb la part dispositiva textual següent:  
  
«Primer. Sotmetre a informació pública la modificació puntual número 28 del Pla General de Petrer, redactada pels servicis tècnics municipals, relativa a la definició de l'ús específic «tallers artesans», durant el termini d'un mes, per mitjà d'un anunci publicat en el Diari Oficial de la Comunitat Valenciana i en un diari no oficial d'àmplia difusió en la localitat, perquè els interessats puguen presentar les al·legacions i els suggeriments que consideren oportuns.  
La documentació es podrà consultar en les dependències municipals en horari d'oficina o en la pàgina web de l'Ajuntament ?http://www.petrer.es/?.  
Segon. Suspendre, en els termes dels articles 101 i 103 de la Llei 16/2005, de 30 de desembre, Urbanística Valenciana, la tramitació i l'atorgament de llicències ambientals, de parcel·lació de terrenys, tala d'arbres, edificació i demolició, en les àrees del territori objecte del projecte de planejament que s'exposa al públic, si les noves determinacions suposen modificació del règim urbanístic vigent. Sense que calga assenyalar expressament les àrees citades.  
  
Però podran concedir-se llicències urbanístiques basades en el règim vigent sempre que es respecten les determinacions del nou planejament.»  
Es publica perquè en prengueu coneixement i als efectes oportuns. Es fa saber que, contra l'apartat primer, d'acord amb l'article 107 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 1/1999, de 13 de gener, este acte és de simple tràmit i no hi cap recurs. Això no obsta perquè s'hi puga mostrar oposició per tal que siga considerada en la resolució que posarà fi al procediment, amb la formulació d'al·legacions i amb la presentació dels documents i les justificacions que es consideren oportunes.  
Contra l'apartat segon es poden interposar, amb caràcter potestatiu, indistintament i alternativament, els recursos següents:  
- De reposició, davant del mateix òrgan que ha dictat l'acord, en el termini d'un mes, a partir de l'endemà del dia que se vos notifique. El termini es considerarà prorrogat al dia hàbil següent quan l'últim dia caiga en dissabte.  
- Contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà que se vos notifique. En el supòsit d'haver interposat abans el de reposició, comptats a partir de la notificació de la resolució expressa o de la desestimació presumpta. Es considerarà desestimat si no hi ha resolució i notificació expressa en el termini d'un mes des de la interposició. Sense que per a la interposició d'este recurs jurisdiccional compte per al termini el mes d'agost.  
  
Tot això, sense perjuí que pugeu utilitzar altres mitjans d'impugnació si ho considereu convenient, i sense perjuí del que disposa respecte a la competència territorial dels jutjats i tribunals d'esta orde l'article 14 de la Llei 29/1998, de 13 de juliol.  
  
Petrer, 4 d'agost de 2014.- L'alcalde: Pascual Díaz Amat.